
מכרז פנימי/ חיצוני מס' 03/2024-06
בהתאם לתקנות העיריות (מכרזים לקבלת עובדים) תש"ם 1979
ניתנה בזאת הודעה על הצורך באיוש משרה
למינהל החינוך דרוש/ה:
מנהל/ת מחלקת צרכים מיוחדים ילדים ונוער בסיכון

היקף משרה – 100%

כפיפות: ראש מינהל חינוך


שכר/ מתח דרגות:  מינהלי 9-11 / מח"ר 39-41 / אישור משרד הפנים / משרד החינוך 

תיאור המשרה:
ניהול מערכת החינוך המיוחד בכפוף לחוק החינוך המיוחד, הנחיות משרד החינוך ואגף החינוך ברשות המקומית: 
1. גיבוש מדיניות מערכת החינוך המיוחד ילדים ונוער בסיכון ברשות המקומית, בהלימה למדיניות משרד החינוך, ומתן שירותים לחינוך ילדים ובני נוער ברשות, ובכללם בני נוער בנשירה סמויה וגלויה.
2. ניהול ומעקב מערך ההשמה והשיבוץ של תלמידים במוסדות החינוך המיוחד, בתיאום עם מפקחי חנ"מ.
3. ניהול והפעלה של מוסדות החינוך המיוחד ותחומים העוסקים ילדים ונוער בסיכון.
4. ארגון וניהול כח אדם.
5. גיבוש תוכנית התפתחות האוכלוסייה ברשות, בדגש על צרכי בינוי, שינוי אזורי רישום.
מיפוי אוכלוסיית יעד, איתור צרכים ומשאבים כבסיס לעיצוב תוכנית עבודה שנתית.
6. פועל בשיתוף פעולה עם המחוז, גורמים מטפלים, מוסדות עירוניים וממשלתיים על פי הנחיות הממונים עליו ברשות המקומית ובהתאם למדיניות אגף א' חינוך ילדים ובני נוער בסיכון. 
7. אחראי על פעילות מערך הביקור הסדיר וקידום נוער ועל פיתוחם והפעלתם של מענים חינוכיים טיפוליים בקהילה לילדים ובני נוער בסיכון ובנשירה סמויה וגלויה. 
8. הגעה למוסדות ארגונים ומסגרות הרלוונטיים לתהליך ההתערבות של הנער/ה כגון מוסדות חינוך חוק ומשפט ביקורי בית וכיוצא בזה.
9. דואג לתיאום וליצירת שיתופי פעולה בין כל הגורמים העוסקים בנושא ברשות לשם ביצוע מיטבי של תוכנית העבודה השנתית.
10. מנהל את תקציב המחלקה ודואג לאיגום וגיוס משאבים ממקורות חוץ.
11. מנהל מפעיל ואחראי אדמיניסטרטיבית ומקצועית על בעלי התפקידים במחלקה.
12. פועל לפיתוח התמקצעות מתמדת של צוות העובדים של המחלקה, אחראי על הבטחת מידע ושמירה על סודיות על פי הוראות החוקים הרלוונטיים.
13. משתתף בהשתלמויות, בכנסים ובפיתוח בהתאם למדיניות המחלקה לקידום נוער ואגף לחינוך ילדים ונוער בסיכון וחינוך מיוחד. 

תנאי סף:
השכלה ודרישות מקצועיות:
· בעל תואר אקדמי, שנרכש במוסד המוכר על ידי המועצה להשכלה גבוהה או שקיבל הכרה מהמחלקה להערכת תארים אקדמיים בחו"ל באחד או יותר מהתחומים הבאים:
קידום נוער, עבודה סוציאלית , חינוך, פסיכולוגיה, קרימינולוגיה, מדעי ההתנהגות, מנהל חינוכי/ייעוץ חינוכי/חינוך מיוחד, יועדפו בעלי תואר שני בתחומים שלעיל.
או הנדסאי או טכנאי רשום בהתאם לסעיף 33 לחוק ההנדסאים והטכנאים המוסמכים.
או תעודת סמיכות לרבנות ("יורה יורה") לפי אישור הרבנות הראשית לישראל.







או אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינות לפחות מתוך מכלול הבחינות שמקיימת הרבנות הראשית לישראל )שתיים משלוש הבחינות יהיו בדיני שבת ודיני איסור והיתר).
· בעל תעודת הוראה.
· המנהל יחויב לסיים בהצלחה קורס להדרכת מנהלי מחלקת חינוך, לא יאוחר משלוש שנים מתחילת מינויו. עדכון שכרו ככל שיועסק בחוזה אישי מותנה בסיום הקורס כאמור, בנוסף על המנהל לסיים בהצלחה קורס ייעודי לניהול שירותים לנוער בסיכון במהלך השנתיים הראשונות בתפקיד. 

ניסיון מקצועי:
· עבור בעל תואר אקדמי או השכלה תורנית כאמור – 5 שנות ניסיון מקצועי לפחות בתחום החינוך המיוחד ילדים ונוער בסיכון.
· עבור הנדסאי רשום – 5 שנות ניסיון מקצועי לפחות בתחום החינוך המיוחד.
· עבור טכנאי מוסמך – 5 שנות ניסיון מקצועי לפחות בתחום החינוך המיוחד.

ניסיון ניהולי:
·  5 שנות ניסיון לפחות בניהול צוות עובדים בכפיפות ישירה, באחד או יותר מהתחומים הבאים:
 טיפול, ניהול וארגון, הכנת תוכניות והפעלת פרויקטים, תכנון וניהול תקציב, הנחיית צוות.

מאפייני העשייה הייחודיים בתפקיד:
· עבודה בשעות בלתי שגרתית.
· עבודה מול גורמים רבים ברשות ומחוצה לה, יכולת לשיתוף פעולה ולעבודת צוות תוך קיום קשר חיובי ויחסי אנוש תקינים.
· עבודה בצוותי עבודה.
· יכולת ניהול וארגון, יכולת ניהול משא ומתן.
· יכולת ניהול ותכנון תקציב.
· יכולת עמידה בלחצים.
· יכולת ביטוי בכתב ובעל פה.


דרישות נוספות:
· [bookmark: _Hlk78215746]שפות: אנגלית רמה טובה.
· היכרות עם תוכנת OFFICE לרבות אקסל.

· הגבלת כשירות- עובד חינוך מחויב באישור העסקתו כעובד חינוך בכתב מהמנהל הכללי. העובד אינו יכול לעסוק בחינוך אם נתקיים אחד מאלה:
1. הורשע בעבירה שיש בה כדי לפגוע בביטחון המדינה.
2. הורשע בעבירה אחרת שיש עמה קלון והמנהל הכללי סבור כי לאור הרשעה זו אין העובד ראוי לשמש עובד חינוך.
3. הוכח למנהל הכללי שיש בהתנהגותו של העובד משום השפעה מזיקה על תלמידים.
4. בגיר שהורשע בעבירת מין בהתאם להוראות.











הערות:
· המודעה פונה לנשים וגברים כאחד.
· תינתן העדפה לאדם עם מוגבלות בהתאם לחוק שוויון זכויות לאנשים עם מוגבלות, תשנ"ח 1998 ובתנאי שעומדים בתנאי הסף למשרה וכשירים לביצוע התפקיד (כפוף להצהרת המועמד/ת המפרטת את דבר מוגבלותו/ה וכן בהמצאת מסמכים להוכחת המוגבלות).
· מתן עדיפות למועמד המשתייך לאוכלוסייה הזכאית לייצוג הולם שאינה מיוצגת באופן הולם בקרב עובדי הרשות המקומית, אם הוא בעל כישורים דומים לכישורי שאר המועמדים.
· על המועמדים למלא שאלון ולהגיש קורות חיים בצירוף תעודות השכלה וצילום תעודת זהות, אישורים והמלצות במעטפה סגורה לגב' כרמית בוסקילה במח' משאבי אנוש בעיריית נהריה ת.ד. 78 נהריה, או במייל: jobs@nahariya.muni.il.
· את השאלון למועמד ניתן לקבל במח' מש"א או באתר העירייה בקטגוריית טפסים ומסמכים – כללי.
· נציין כי פניות שיגיעו ללא תעודות המעידות על השכלה ועמידה בתנאי הסף, ייפסלו ולא יובאו בחשבון וכי רק מועמדים מתאימים ייענו.


עפ"י תקנות המכרזים תש"ם 1979, 25א מיון מקדים - במקרה של ריבוי מועמדים (לאחר התרשמות הועדה המקצועית), תהא העיריה רשאית לבחור מבין המועמדים לכל הפחות 8 מועמדים מתאימים למשרה, אשר הם בלבד יוזמנו להופיע בפני ועדת הבחינה.  
ציון הסף (80) יקבע עפ"י אמות המידה ומשקלן (השכלה-20, ניסיון תעסוקתי-30, המלצות ותעודות-10, התרשמות-40)


מועד אחרון להגשה: 15/04/2024

